Obsah

Názov časti                                                                                                                         Strana

1.	Základné definície a pojmy
2.	Legislatíva Európskej únie a Slovenskej republiky
3.	Východiská pre systém riadenia vlastných zdrojov ES v Slovenskej republike po vstupe do EÚ
4.	Vlastné zdroje Európskych spoločenstiev
5.	Subjekty zapojené do systému riadenia vlastných zdrojov ES v Slovenskej republike po vstupe do EÚ a vymedzenie ich zodpovednosti
5.1	Zodpovednosť Ministerstva financií SR
5.2	Zodpovednosť Daňového riaditeľstva SR
5.3	Zodpovednosť Colného riaditeľstva SR
5.4	Zodpovednosť Pôdohospodárskej platobnej agentúry
5.5	Zodpovednosť Štatistického úradu SR
5.6	Zodpovednosť Ministerstva dopravy, pôšt a telekomunikácií SR
5.7	Zodpovednosť Prezídia policajného zboru
5.8	Zodpovednosť DataCentra
5.9	Zodpovednosť Štátnej pokladnice

1.	Základné definície a pojmy

Pre účely systému riadenia vlastných zdrojov Európskych spoločenstiev (ďalej „ES“) v Slovenskej republike (ďalej „SR“) po vstupe do Európskej únie (ďalej „EÚ“) sa rozumie: 

EUROSTAT – Štatistický úrad Európskych spoločenstiev zameraný na poskytovanie štatisticko-informačných služieb. 

Finančné riadenie vlastných zdrojov Európskych spoločenstiev  - riadenie, ktoré zahŕňa navzájom prepojené subjekty a činnosti, ktoré zabezpečujú finančné a informačné toky, účtovníctvo, kontrolu, archiváciu a výkazníctvo pri realizácii odvodov vlastných zdrojov Európskych spoločenstiev do rozpočtu Európskej únie. 

Korekcia Veľkej Británie – poskytuje sa Veľkej Británii na kompenzáciu  rozpočtových schodkov, ktoré jej vznikajú v dôsledku veľkých disproporcií medzi  príspevkami a príjmami z rozpočtu EÚ.

Nezrovnalosť - je akékoľvek porušenie ustanovenia práva ES vyplývajúce z činu alebo nedbalosti ekonomického subjektu, dôsledkom čoho je alebo by bolo poškodenie všeobecného rozpočtu EÚ alebo rozpočtov nimi spravovaných buď znížením, alebo stratou príjmov plynúcich z vlastných zdrojov vyberaných  priamo v mene spoločenstiev alebo neoprávnenou výdavkovou položkou.

OWNRES - je elektronická aplikácia Európskej komisie, ktorej prostredníctvom členské štáty EÚ zasielajú Európskej komisii správy s popisom odhalených prípadov podvodov a nezrovnalostí zistených v tradičných vlastných zdrojoch v sume presahujúcej 10 000 EUR.

Podvod - je úmyselné konanie alebo zanedbanie, ktoré je zamerané na zníženie odvodu z tradičných vlastných zdrojov.

Riadenie vlastných zdrojov Európskych spoločenstiev  - komplexný systém riadenia výpočtu, výberu, platieb a kontroly vlastných zdrojov Európskych spoločenstiev. Jeho súčasťou je pravidelné zasielanie správ EK. 

Tradičné vlastné zdroje (TVZ) - clá, poľnohospodárske poplatky a odvody z produkcie cukru. Clá a poľnohospodárske poplatky vyplývajú z použitia colnej legislatívy ES a Spoločnej poľnohospodárskej politiky pre dovoz z tretích krajín. Odvody z produkcie cukru sú uložené výrobcom v odvetví cukru a slúžia na pokrytie výdavkov ES v tomto odvetví. TVZ sa považujú za čisté príjmy ES, vyplývajúce priamo z legislatívy ES. Členské štáty, ktoré vyberajú tieto prostriedky, si však ponechávajú určité percento ako kompenzáciu nákladov spojených s ich výberom.

Účty „A“ – evidenčné záznamy, na ktoré musia byť zapísané vzniknuté nároky na tradičné vlastné zdroje najneskôr v prvý pracovný deň po 19. dni druhého mesiaca nasledujúceho po mesiaci, v ktorom nárok vznikol (t. j. na účtoch „A“ sa budú sledovať skutočne vybrané príjmy). 

Účty „B“ - samostatné evidenčné záznamy, na ktorých sa vedú vzniknuté nároky na clá a poľnohospodárske poplatky, ktoré neboli pripísané na účty „A“, pretože ešte neboli vybrané a nebola za ne zložená  záruka.
Zdroj založený na DPH - je odvodený z aplikácie jednotnej sadzby platnej pre všetky členské štáty na odhady harmonizovaných základní DPH určené podľa pravidiel ES. Odhad základne DPH členského štátu nemôže však presiahnuť 50% HND daného členského štátu.

Zdroj založený na HND – používa sa na zabezpečenie príjmu potrebného na pokrytie výdavkov, keď všetky ostatné zdroje financovania sú už vyčerpané. Vypočítava sa použitím jednotnej sadzby na celkové množstvo HND všetkých členských štátov. HND každého členského štátu sa určuje podľa pravidiel ES.

2.	
Legislatíva Európskej únie a Slovenskej republiky

Systém riadenia vlastných zdrojov Európskych spoločenstiev v Slovenskej republike po vstupe do Európskej únie je vypracovaný v súlade s právnymi predpismi EÚ a Slovenskej republiky a inými dokumentmi, najmä: 

a)	Medzinárodné dohody

•	Zmluva o založení Európskeho spoločenstva pre atómovú energiu (EURATOM)
•	Zmluva o založení Európskeho spoločenstva v platnom znení (čl. 268 – 280)
•	Zmluva o pristúpení k Európskej únii 2003 

b)	Základné právne predpisy ES

•	Šiesta smernica Rady 77/388/EHS zo 17. mája 1977 o harmonizácii zákonov členských štátov týkajúcich sa daní z obratu – Spoločný systém dane z pridanej hodnoty: jednotný základ jej stanovenia
•	Smernica Rady 89/130/EHS, Euratom z 13. februára 1989 o harmonizácii zostavovania hrubého národného produktu v trhových cenách
•	Nariadenie Rady (EHS, Euratom) 89/1553/EHS z 29. mája 1989 o definitívnych jednotných dohodách pre výber vlastných zdrojov pochádzajúcich z dane z pridanej hodnoty
•	Nariadenie Rady (EHS) 92/2913/EHS z 12. októbra 1992, ktorým sa ustanovuje Colný kódex spoločenstva 
•	Nariadenie Rady (ES) 2223/96 z 25. júna 1996 o Európskom systéme národných a regionálnych účtov v spoločenstve
•	Nariadenie Rady (ES) 1997/515/ES z 13. marca 1997 o vzájomnej pomoci medzi správnymi orgánmi členských štátov a spolupráci medzi týmito orgánmi a komisiou s cieľom správneho uplatňovania práva v colných a poľnohospodárskych veciach 
•	Rozhodnutie Komisie 97/245/ES, Euratom z 20. marca 1997 určujúce podmienky pre poskytovanie informácií členskými štátmi Komisii v rámci systému vlastných zdrojov spoločenstiev
•	Nariadenie Rady (ES, Euratom) 1999/1026/ES z 10. mája 1999, ktorým sa ustanovujú právomoci a povinnosti zástupcov oprávnených Komisiou vykonávať kontroly a inšpekcie vlastných zdrojov spoločenstiev 
•	Nariadenie Rady (ES, Euratom) 2000/1150/ES z 22. mája 2000 implementujúce rozhodnutie 94/728/ES, Euratom o systéme vlastných zdrojov spoločenstiev
•	Rozhodnutie Rady 2000/597/ES, Euratom z 29. septembra 2000 o systéme vlastných zdrojov spoločenstiev0
•	Nariadenie Rady (ES) 2001/1260/ES z 19. júna 2001 o spoločnej organizácii trhu v sektore cukru 
•	Nariadenie Komisie (EK) 2002/314/ES z 20. februára 2002, uvádzajúce podrobné pravidlá pre uplatnenie kvótového systému v sektore cukru 
•	Nariadenie Rady (ES, Euratom) 2002/1605/ES z 25. júna 2002 o finančnom nariadení vzťahujúcom sa na všeobecný rozpočet Európskych spoločenstiev
•	Nariadenie Európskej komisie (ES, Euratom) 2002/2342/ES z 23. decembra 2002, ktoré stanovuje detailné pravidlá implementácie nariadenia Rady (ES, Euratom) 2002/1605/ES o finančnom nariadení vzťahujúcom sa na všeobecný rozpočet Európskych spoločenstiev
•	Nariadenie Rady (ES, Euratom) 2003/1287/ES z 15. júla 2003 o harmonizácii hrubého národného dôchodku v trhových cenách (nariadenie HND)
•	Nariadenie Rady (ES, Euratom) 2004/2028/ES zo 16. novembra 2004, ktorým sa mení a dopĺňa nariadenie (ES, Euratom) č. 1150/2000, implementujúce rozhodnutie 94/728/ES, Euratom o systéme vlastných zdrojov spoločenstiev

c)	Základné právne predpisy SR

•	Zákon SNR č. 511/1992 Z. z. o správe daní a poplatkov a o zmenách v sústave územných finančných orgánov v znení neskorších predpisov 
•	Zákon NR SR č. 39/1993 Z. z. o Najvyššom kontrolnom úrade Slovenskej republiky v znení neskorších predpisov
•	Zákon č. 440/2000 Z. z. o správach finančnej kontroly v znení neskorších predpisov
•	Zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly v znení neskorších predpisov
•	Zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov
•	Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. 
•	Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov
•	Zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov 
•	Zákon č. 431/2002 Z. z. o účtovníctve v znení neskorších predpisov
•	Zákon č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení neskorších predpisov
•	Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov
•	Zákon č. 199/2004 Z. z. colný zákon a o zmene a doplnení niektorých zákonov
•	Zákon č. 222/2004 Z. z. o dani z pridanej hodnoty v znení neskorších predpisov

d)	Ostatné dokumenty

•	Uznesenie vlády SR č. 591 z 5. júna 2002 k Stratégii prístupového procesu v kapitole 29 – Finančné a rozpočtové ustanovenia so zameraním na vlastné zdroje Európskych spoločenstiev
•	Uznesenie vlády SR č. 1050 z 13. novembra 2003 ku Koncepcii systému finančného riadenia vlastných zdrojov Európskych spoločenstiev v Slovenskej republike 

 

3.	
Východiská pre systém riadenia vlastných zdrojov ES v Slovenskej republike po vstupe do EÚ 

Po vstupe do EÚ je SR povinná odvádzať finančné prostriedky (vlastné zdroje ES) do rozpočtu EÚ. Odvody vlastných zdrojov ES sú však len jednou časťou celého systému riadenia vlastných zdrojov ES v SR. 

Systém finančného riadenia vlastných zdrojov ES v SR, ktorý zahŕňa navzájom prepojené subjekty a činnosti, ktoré zabezpečujú finančné a informačné toky, účtovníctvo, kontrolu a výkazníctvo pri realizácii odvodov vlastných zdrojov ES do rozpočtu EÚ stanovuje „Koncepcia systému finančného riadenia vlastných zdrojov Európskych spoločenstiev v Slovenskej republike“, ktorá bola schválená uznesením vlády SR č. 1050 z 13. novembra 2003. 

Pre zabezpečenie odvodov vlastných zdrojov ES do rozpočtu EÚ v správnej výške a v stanovených termínoch, v súlade s predpismi o vlastných zdrojoch je potrebné správne vypočítať výšku odvodov, zabezpečiť výber jednotlivých vlastných zdrojov ES a ich kontrolu. Súčasťou komplexného systému vlastných zdrojov v SR je aj pravidelné zasielanie správ na EK. 

Jednotlivé subjekty zapojené do komplexného systému riadenia vlastných zdrojov ES v SR, ich činnosti, vzájomné väzby a zodpovednosti týkajúce sa výpočtu, výberu, sprístupňovania a kontroly vlastných zdrojov ES vymedzuje už materiál „Stratégia prístupového procesu v kapitole 29 – Finančné a rozpočtové ustanovenia so zameraním na vlastné zdroje Európskych spoločenstiev“, schválený uznesením vlády SR č. 591 z 5. júna 2002.  

Od júna 2002 však z praktického fungovania systému riadenia vlastných zdrojov ES v SR vyplynuli nové skutočnosti, ktoré majú vplyv na zmenu v organizácii vzťahu medzi inštitúciami SR zapojenými do systému riadenia vlastných zdrojov ES v SR a na určenie ich zodpovednosti. Zároveň nastali zmeny v legislatíve SR, ako aj v legislatíve EÚ a boli vypracované nové analýzy, metódy a postupy týkajúce sa výpočtu, výberu, sprístupňovania, kontroly a výkazníctva vlastných zdrojov ES. 

Uvedené zmeny si vyžiadali potrebu vypracovať nový materiál, ktorý by doplnil ďalšie subjekty zapojené do systému riadenia vlastných zdrojov ES v SR, vymedzil ich postavenie, zodpovednosť a vzájomné vzťahy medzi nimi tak, aby bolo zabezpečené efektívne fungovanie systému riadenia vlastných zdrojov ES v Slovenskej republike.  

4.	
Vlastné zdroje Európskych spoločenstiev 

Vlastné zdroje Európskych spoločenstiev možno charakterizovať ako príjmy pridelené raz a navždy ES s cieľom financovania svojho rozpočtu a plynúce do tohto rozpočtu automaticky bez potreby akéhokoľvek dodatočného rozhodnutia národných orgánov.

Vlastné zdroje ES sú stanovené, vyberané, platené a kontrolované v zmysle predpisov systému vlastných zdrojov. V súčasnosti je systém vlastných zdrojov ES založený na rozhodnutí Rady 2000/597/ES/Euratom a jeho implementačnom nariadení - nariadenie Rady (ES, Euratom) 2000/1150/ES a nariadení Rady (ES, Euratom) 2004/2028/ES, ktorým sa mení a dopĺňa nariadenie (ES, Euratom) č. 1150/2000 implementujúce rozhodnutie 94/728/ES, Euratom o systéme vlastných zdrojov spoločenstiev.

V súčasnosti platný systém vlastných zdrojov ES všeobecného rozpočtu EÚ pozostáva z 
a)	tradičných vlastných zdrojov (ďalej „TVZ“), ktoré predstavujú clá, poľnohospodárske poplatky a odvody z produkcie cukru. Clá a poľnohospodárske poplatky vyplývajú z použitia colnej legislatívy ES a Spoločnej poľnohospodárskej politiky pre dovoz z tretích krajín. Na druhej strane, odvody z produkcie cukru sú uložené výrobcom v odvetví cukru a slúžia na pokrytie výdavkov ES v tomto odvetví;
b)	zdroja založeného na dani z pridanej hodnoty (ďalej „DPH“), ktorý je odvodený z aplikácie jednotnej sadzby platnej pre všetky členské štáty na odhady harmonizovaných základní DPH určené podľa pravidiel ES. V prípade, keď odhad základne DPH členského štátu je vyšší ako 50% jeho HND, berie sa za základ ďalšieho výpočtu hodnota, ktorá sa rovná 50% HND daného členského štátu;
c)	zdroja založeného na  hrubom  národnom dôchodku (ďalej „HND“), ktorý sa používa na zabezpečenie príjmu potrebného na pokrytie výdavkov, keď všetky ostatné zdroje financovania ES nepostačujú na pokrytie výdavkov ES. Vypočítava sa použitím jednotnej sadzby na celkový objem HND všetkých členských štátov. HND každého členského štátu sa určuje podľa pravidiel ES.
Okrem toho sa Slovenská republika podieľa na financovaní korekcie Veľkej Británie (ďalej „korekcia VB“).

5.	
Subjekty zapojené do systému riadenia vlastných zdrojov ES v Slovenskej republike po vstupe do EÚ a vymedzenie ich zodpovednosti   

Do systému riadenia vlastných zdrojov ES v SR sú po vstupe do EÚ zapojené nasledovné subjekty: 
-	Ministerstvo financií SR (ďalej „MF SR“)
-	Daňové riaditeľstvo SR (ďalej „DR SR“)
-	Colné riaditeľstvo SR (ďalej „CR SR“)
-	Pôdohospodárska platobná agentúra (ďalej „PPA“)
-	Štatistický úrad SR (ďalej „ŠÚ SR“)
-	Ministerstvo dopravy, pôšt a telekomunikácií SR (ďalej „MDPaT SR“)
-	Prezídium policajného zboru (ďalej „PPZ“)
-	DataCentrum 
-	Štátna pokladnica (ďalej „ŠP“)

Vzhľadom na široký záber problematiky týkajúcej sa vlastných zdrojov ES je potrebné upraviť postavenie jednotlivých subjektov zapojených do systému riadenia vlastných zdrojov ES v SR, identifikovať ich zodpovednosť v oblasti výpočtu, výberu, platby, kontroly vlastných zdrojov a podávania správ EK a zabezpečiť príslušné koordinačné mechanizmy pre stabilné a efektívne fungovanie systému. 

5.1	Zodpovednosť Ministerstva financií SR

MF SR zodpovedá za plnenie nasledovných úloh: 

1.	posielať EK odhad harmonizovaného základu DPH a agregátu HND na nasledujúci rok

T: ročne do 15. apríla 

2.	   informovať EK o riešeniach a úpravách, ktoré sa navrhujú použiť s cieľom stanovenia harmonizovaného základu DPH v prípade korekcií k hrubým príjmom z DPH a v prípade kompenzácií k medzizákladu DPH  

T: ročne do 30. apríla

3.	predkladať EK požiadavky o autorizáciu použiť pri výpočte váženej priemernej sadzby údaje týkajúce sa iného roka ako je rok n-2, autorizáciu nebrať do úvahy pri výpočte harmonizovaného základu DPH jednu alebo viac transakcií uvedených v prílohách E, F, G Šiestej smernice Rady 77/388/EHS, resp. počítať uvedené kompenzácie použitím približných odhadov

T: ročne do 30. apríla

4.	posielať EK výkaz o celkovej sume harmonizovaného základu DPH za predchádzajúci rok, pričom potrebné údaje pre výpočet MF SR získa od DataCentra, CR SR, DR SR, ŠÚ SR, MDPaT SR a PPZ v rozsahu ich zodpovednosti 

T: ročne do 31. júla 

5.	poskytovať Štatistickému úradu SR údaje potrebné pre výpočet kompenzácie za malé oslobodené firmy s obratom nad 10 000 EUR k harmonizovanému základu DPH za predchádzajúci rok

T: podľa požiadaviek ŠÚ SR odo dňa účinnosti novely zákona SNR č. 511/1992 Z. z. o správe daní a poplatkov a o zmenách v sústave územných finančných orgánov v znení neskorších predpisov č..../2005

6.	posielať EK informácie týkajúce sa postupov, ktoré sa používajú na registráciu zdaniteľných osôb a určovanie a výber DPH, ako aj o postupoch a výsledkoch kontrolných systémov v oblasti DPH v SR

T: podľa požiadaviek EK 

7.	uchovávať podkladové dokumenty týkajúce sa výpočtu harmonizovaného základu DPH 

T: do 30. septembra štvrtého roka nasledujúceho po danom roku

8.	uchovávať podkladové dokumenty týkajúce sa sprístupnenia vlastných zdrojov z DPH a HND

T: po dobu troch kalendárnych rokov od konca roka, na ktorý sa tieto dokumenty vzťahujú

9.	predkladať EK pripomienky k správam z kontrol vlastných zdrojov z DPH 

T: do 3 mesiacov od obdržania kontrolnej správy EK 

10.	poskytovať Štatistickému úradu SR informácie potrebné pre zabezpečenie implementácie nariadení a ostatných právnych predpisov EÚ pri zostavovaní národných účtov 

T: priebežne podľa požiadaviek ŠÚ SR

11.	sprístupňovať jednu dvanástinu sumy zdroja z DPH, HND a korekcie VB uvedenej v schválenom ročnom rozpočte EÚ alebo schválenom pozmeňujúcom rozpočte EÚ na účet MF SR vedený v mene EK v Štátnej pokladnici

T: v prvý pracovný deň každého mesiaca 

12.	pripisovať zostatky DPH a HND na účet MF SR vedený v mene EK, ktoré sa počítajú na ročnej báze (zostatky vyplývajú z aktualizácie základu DPH a údajov o HND a EK ich vypočítava ročne)

T: v prvý pracovný deň mesiaca december (konkrétnu upravenú čiastku však možno po dohode príslušného členského štátu a EK vložiť na uvedený účet kedykoľvek)

13.	posielať Európskej komisii konsolidovaný mesačný výkaz účtu „A“ na základe podkladov z CR SR a PPA

T: najneskôr v prvý pracovný deň po 19. dni druhého mesiaca nasledujúceho po mesiaci, v ktorom nárok vznikol
14.	posielať Európskej komisii štvrťročný výkaz účtu „B“ na základe podkladov z CR SR a PPA

T: štvrťročne (t. j. do 20. mája, 20. augusta, 20. novembra., 20. februára)

15.	posielať Európskej komisii spolu so záverečným štvrťročným výkazom účtu „B“ pre daný rok odhad celkovej sumy nárokov vedených na účte „B“ k 31. decembru toho roka, ktorých získanie je nepravdepodobné na základe podkladov z CR SR a PPA

T: do 20. februára

16.	poskytovať Európskej komisii informácie o tých prípadoch, pri ktorých sa uplatnil článok 17(2) nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004, ak suma príslušných vzniknutých nárokov presiahla 50 000 EUR. Podklady pre tieto informácie poskytne CR SR a PPA.

T: do troch mesiacov po správnom rozhodnutí alebo v súlade s lehotami uvedenými v článku 17(2) nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004

17.	zasielať Európskej komisii výročnú správu obsahujúcu informácie o výsledkoch inšpekcií vykonaných v oblasti TVZ a o celkových údajoch a zásadných otázkach týkajúcich sa najdôležitejších problémov vyplývajúcich z uplatňovania nariadenia Rady č. 1150/2000, najmä o sporných záležitostiach. Podklady pre túto správu poskytne CR SR a PPA.

T: do konca februára roka nasledujúceho po danom rozpočtovom roku

18.	zasielať na Európsku komisiu pripomienky k výsledkom z kontrolných misií zástupcov EK v oblasti TVZ na základe podkladov z CR SR a PPA

T: do 3 mesiacov od obdržania kontrolnej správy EK

19.	zabezpečiť realizáciu platobných príkazov EK o prevod finančných prostriedkov z účtu MF SR v mene EK zadaním a potvrdením žiadosti o realizáciu platby do informačného systému Štátnej pokladnice

T: ihneď so splatnosťou najneskôr do 5 pracovných dní od prijatia žiadosti EK
 
20.	poskytovať EK, CR SR a PPA výpisy z účtu MF SR v mene EK pre odvody vlastných zdrojov ES do rozpočtu EÚ 

T: najneskôr do 3 pracovných dní od skončenia každej transakcie na účte MF SR v mene EK 

5.2	 Zodpovednosť Daňového riaditeľstva SR 

DR SR zodpovedá za plnenie nasledovných úloh: 

1.	posielať Ministerstvu financií SR informácie týkajúce sa postupov, ktoré sa používajú na registráciu zdaniteľných osôb a určovanie a výber DPH, ako aj o formách a výsledkoch systémov kontroly DPH

T: podľa požiadaviek MF SR 

2.	poskytovať podklady Ministerstvu financií SR potrebné pre výpočet harmonizovaného základu DPH za predchádzajúci rok, t.j. údaje o celkovom vybratom čistom príjme z DPH za predchádzajúci rok a výpočet korekcie za malé firmy s obratom nepresahujúcim 10 000 EUR ročne  

T: ročne v termíne určenom Ministerstvom financií SR 

3.	poskytovať Ministerstvu financií SR údaje potrebné pre výpočet kompenzácie za malé oslobodené firmy s obratom nad 10 000 EUR k harmonizovanému základu DPH za predchádzajúci rok

T: podľa požiadaviek MF SR odo dňa účinnosti novely zákona SNR č. 511/1992 Z. z. o správe daní a poplatkov a o zmenách v sústave územných finančných orgánov v znení neskorších predpisov č..../2005

4.	uchovávať podkladové dokumenty súvisiace s výberom DPH  

T: do 30. septembra štvrtého roka nasledujúceho po danom roku

5.	predkladať Ministerstvu financií SR pripomienky k správam EK z kontrol vlastných zdrojov z DPH 

T: podľa požiadaviek MF SR  

6.	poskytovať Štatistickému úradu SR prostredníctvom Ministerstva financií SR informácie potrebné pre zabezpečenie implementácie nariadení a ostatných právnych predpisov EÚ pri zostavovaní národných účtov 

T: priebežne podľa požiadaviek MF SR

5.3	 Zodpovednosť Colného riaditeľstva SR 

CR SR zodpovedá za plnenie nasledovných úloh: 

1.	poskytovať podklady Ministerstvu financií SR potrebné pre výpočet harmonizovaného základu DPH za predchádzajúci rok, t.j. prehľad o odvode DPH za jednotlivé colné úrady 

T: ročne v termíne určenom Ministerstvom financií SR 

2.	poskytovať Štatistickému úradu SR prostredníctvom Ministerstva financií SR informácie potrebné pre zabezpečenie implementácie nariadení a ostatných právnych predpisov EÚ pri zostavovaní národných účtov

T: priebežne podľa požiadaviek MF SR
3.	predkladať Ministerstvu financií SR pripomienky k správam EK z kontrol vlastných zdrojov z DPH 

T: podľa požiadaviek MF SR 

4.	viesť účtovníctvo k otvorenému mimorozpočtovému účtu v Štátnej pokladnici pre vybrané clo a poľnohospodárske poplatky

T: priebežne

5.	sprístupňovať vybrané clo a poľnohospodárske poplatky na účet MF SR v mene EK

T: najneskôr v prvý pracovný deň po 19. dni druhého mesiaca nasledujúceho po mesiaci, v ktorom nárok vznikol

6.	poskytovať podklady Ministerstvu financií SR pre vypracovanie konsolidovaného mesačného výkazu účtu „A“

T: najneskôr do 18. dňa druhého mesiaca nasledujúceho po mesiaci, v ktorom nárok vznikol

7.	poskytovať podklady Ministerstvu financií SR pre vypracovanie štvrťročného výkazu účtu „B“

T: štvrťročne (t.j. do 18. mája, 18. augusta, 18. novembra, 18. februára)

8.	poskytovať podklady Ministerstvu financií SR pre vypracovanie odhadu celkovej sumy nárokov vedených na účte „B“ k 31. decembru príslušného roka, ktorých získanie je nepravdepodobné

T: do 18. februára

9.	zostavovať výkazy k účtu „A“ a „B“ v odsúhlasenom štandardnom formáte

T: priebežne

10.	zasielať na Európsku komisiu správy s popisom odhalených prípadov podvodov a nezrovnalostí zistených v tradičných vlastných zdrojoch v sume presahujúcej 10 000 EUR (prostredníctvom elektronickej aplikácie EK „OWNRES“)

T: priebežne (v nadväznosti na výskyt takýchto prípadov)

11.	poskytovať Ministerstvu financií SR informácie o tých prípadoch, pri ktorých sa uplatnil článok 17(2) nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004, ak suma príslušných vzniknutých nárokov presiahla 50 000 EUR

T: do dvoch mesiacov po správnom rozhodnutí alebo v súlade s lehotami uvedenými v článku 17(2) nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004

12.	poskytovať podklady Ministerstvu financií SR pre vypracovanie výročnej správy obsahujúcej informácie o výsledkoch inšpekcií vykonaných v oblasti TVZ a o celkových údajoch a zásadných otázkach týkajúcich sa najdôležitejších problémov vyplývajúcich z uplatňovania nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004, najmä o sporných záležitostiach

T: do 15. februára roka nasledujúceho po danom rozpočtovom roku

13.	zabezpečiť archiváciu sprievodných dokladov týkajúcich sa vzniku a sprístupnenia cla a poľnohospodárskych poplatkov (aspoň po dobu troch kalendárnych rokov od konca roka, na ktorý sa tieto sprievodné doklady vzťahujú)

T: priebežne

14.	poskytovať podklady Ministerstvu financií SR pre vypracovanie pripomienok k výsledkom z kontrolných misií zástupcov EK v oblasti TVZ

T: podľa termínu určeného Ministerstvom financií SR

5.4	 Zodpovednosť Pôdohospodárskej platobnej agentúry

PPA zodpovedá za plnenie nasledovných úloh: 

1.	viesť účtovníctvo k otvorenému mimorozpočtovému účtu v Štátnej pokladnici pre odvody z produkcie cukru

T: priebežne

2.	sprístupňovať vybrané odvody z produkcie cukru na účet MF SR v mene EK

T: ročne do 1. júna a do 15. decembra

3.	poskytovať podklady Ministerstvu financií SR pre vypracovanie konsolidovaného mesačného výkazu účtu „A“

T: ročne najneskôr do 18. júna a do 18. decembra

4.	poskytovať podklady Ministerstvu financií SR pre vypracovanie štvrťročného výkazu účtu „B“

T: štvrťročne (t.j. do 18. mája, 18. augusta, 18. novembra, 18. februára)

5.	poskytovať podklady Ministerstvu financií SR pre vypracovanie odhadu celkovej sumy nárokov vedených na účte „B“ k 31. decembru príslušného roka, ktorých získanie je nepravdepodobné

T: do 18. februára

6.	zostavovať výkazy k účtu „A“ a „B“ v odsúhlasenom štandardnom formáte
T: priebežne

7.	zasielať na Európsku komisiu správy s popisom odhalených prípadov podvodov a nezrovnalostí zistených v tradičných vlastných zdrojoch v sume presahujúcej 10 000 EUR (prostredníctvom elektronickej aplikácie EK „OWNRES“).

T: priebežne (v nadväznosti na výskyt takýchto prípadov)

8.	poskytovať Ministerstvu financií SR informácie o tých prípadoch, pri ktorých sa uplatnil článok 17(2) nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004, ak suma príslušných vzniknutých nárokov presiahla 50 000 EUR

T: do dvoch mesiacov po správnom rozhodnutí alebo v súlade s lehotami uvedenými v článku 17(2) nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004

9.	poskytovať podklady Ministerstvu financií SR pre vypracovanie výročnej správy obsahujúcej informácie o výsledkoch inšpekcií vykonaných v oblasti TVZ a o celkových údajoch a zásadných otázkach týkajúcich sa najdôležitejších problémov vyplývajúcich z uplatňovania nariadenia Rady (ES, Euratom) č. 1150/2000 v znení nariadenia Rady (ES, Euratom) č. 2028/2004, najmä o sporných záležitostiach

T: do 15. februára roka nasledujúceho po danom rozpočtovom roku

10.	zabezpečiť archiváciu sprievodných dokladov týkajúcich sa vzniku a sprístupnenia odvodov z produkcie cukru (aspoň po dobu troch kalendárnych rokov od konca roka, na ktorý sa tieto sprievodné doklady vzťahujú)

T: priebežne

11.	poskytovať podklady Ministerstvu financií SR pre vypracovanie pripomienok k výsledkom z kontrolných misií zástupcov EK v oblasti TVZ

T: podľa termínu určeného Ministerstvom financií SR

5.5	 Zodpovednosť Štatistického úradu SR

ŠÚ SR zodpovedá za plnenie nasledovných úloh: 

1.	poskytovať podklady Ministerstvu financií SR potrebné pre výpočet harmonizovaného základu DPH za predchádzajúci rok, t.j. výpočet váženej priemernej sadzby DPH zostavený v súlade s definíciami ustanovenými v Európskom systéme integrovaných ekonomických účtov (ESA95) a výpočet kompenzácie za malé oslobodené firmy s obratom nad 10 000 EUR 

T: ročne v termíne určenom Ministerstvom financií SR 

2.	poskytovať Ministerstvu financií SR na účely výpočtu negatívnej kompenzácie k medzizákladu vyplývajúcej z obmedzenia nároku na odpočet pri kúpe osobných služobných automobilov údaje o priemerných cenách nových a ojazdených osobných automobilov za predchádzajúci rok a rozdeliť register osobných služobných automobilov podľa klasifikácie inštitucionálnych sektorov v systéme národných účtov a podľa OKEČ (odvetvová klasifikácia ekonomických činností)

T: ročne v termíne určenom Ministerstvom financií SR 

3.	uchovávať podkladové dokumenty použité pri výpočte váženej priemernej sadzby DPH a pri výpočte kompenzácie za malé oslobodené firmy s obratom nad 10 000 EUR a dokumenty týkajúce sa štatistických postupov a základných štatistík použitých pri výpočte agregátu HND a jeho zložiek podľa ESA 95

T: do 30. septembra štvrtého roka nasledujúceho po danom roku

4.	predkladať Ministerstvu financií SR pripomienky k správam EK z kontrol vlastných zdrojov z DPH 

T: podľa požiadaviek Ministerstva financií SR 

5.	poskytovať EK (Eurostatu) údaje o agregáte HND a jeho zložkách za predchádzajúci rok 

	T: ročne do 22. septembra 	

6.	poskytovať Ministerstvu financií SR údaje o agregáte HND za predchádzajúci rok

T: ročne do konca marca  

7.	predkladať EK pripomienky k správam z kontroly výpočtu HND

T: do troch mesiacov od obdržania kontrolnej správy EK

5.6	 Zodpovednosť Ministerstva dopravy, pôšt a telekomunikácií SR

MDPaT SR zodpovedá za plnenie nasledovných úloh: 

1.	poskytovať podklady Ministerstvu financií SR, potrebné pre výpočet harmonizovaného základu DPH za predchádzajúci rok, t. j. podklady potrebné pre výpočet kompenzácie za domácu časť medzinárodnej autobusovej, železničnej a vodnej prepravy osôb 

T: ročne v termíne určenom Ministerstvom financií SR 

2.	predkladať Ministerstvu financií SR pripomienky k správam EK z kontrol vlastných zdrojov z DPH 

T: podľa požiadaviek MF SR

5.7	 Zodpovednosť Prezídia policajného zboru

PPZ zodpovedá za plnenie nasledovnej úlohy: 

1.	poskytovať podklady Ministerstvu financií SR, potrebné pre výpočet harmonizovaného základu DPH za predchádzajúci rok, t. j. údaje z evidencie vozidiel potrebné pre výpočet negatívnej kompenzácie vyplývajúcej z obmedzenia nároku na odpočet DPH pri kúpe osobných automobilov na podnikateľské účely

T: ročne v termíne určenom Ministerstvom financií SR 

5.8	 Zodpovednosť DataCentra 

DataCentrum zodpovedá za plnenie nasledovnej úlohy: 

1.	poskytovať Ministerstvu financií SR údaje potrebné pre výpočet kompenzácie za malé oslobodené firmy s obratom nad 10 000 EUR k harmonizovanému základu DPH za predchádzajúci rok

T: podľa požiadaviek MF SR odo dňa účinnosti novely zákona SNR č. 511/1992 Z. z. o správe daní a poplatkov a o zmenách v sústave územných finančných orgánov v znení neskorších predpisov č..../2005

5.9	 Zodpovednosť Štátnej pokladnice

ŠP zodpovedá za plnenie nasledovných úloh: 

1.	viesť účet MF SR v mene EK pre odvody vlastných zdrojov ES do rozpočtu EÚ v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a zákonom č. 291/2002 Z. z. o Štátnej pokladnici a o zmene a doplnení niektorých zákonov

T: priebežne 

2.	realizovať platobné príkazy EK 

T: v deň splatnosti na základe zadanej a potvrdenej žiadosti MF SR o realizáciu platby v informačnom systéme ŠP 

3.	zabezpečovať na zmluvnom základe zahraničný platobný styk klienta podľa zákona č. 291/2002 Z. z. o Štátnej pokladnici a o zmene a doplnení niektorých zákonov

T: priebežne